WWF

WWF, komence World Wildlife Fund (esperante: Monda Fonduso por Naturo), renomita poste World Wide Fund for Nature (Monda Natur-Fonduso ), kaj fine al WWF en 2001, estas internacia ne-registara organizaĵo por protektado de la naturo kaj de la medio, tre agema pri daŭripova evoluo. WWF estas fondaĵo, kies sidejo troviĝas en Gland en Svisio. Ĝi havas pli ol 4,7 milionojn da donacantoj en la mondo kaj disponas pri operacia reto en pli ol 96 landoj. WWF estis fondita de Sir Julian Huxley (1887-1975), Sir Peter Markham Scott (1909-1989), Guy Mountfort (1905-2003) kaj Max Nicholson (1904-2003). La celoj de la privata organizaĵo estas protektadoj de bestoj, homoj kaj naturo. La ĉefaj agadoj estas: superrigardo de la aplikado de internaciaj regularoj; restaŭrado de naturaj lokoj; edukado. Ĝia simbolo estas la pando. Ekde 2006, WWF-Francio estas membro de Alianco por la planedo. Prezidintoj de WWF 1962-1976: Princo Bernardo de Nederlando 1976-1981: John H. Loudon 1981-1996: Filipo Mountbatten 1996-1999: Syed Babar Ali 2000-2000: Ruud Lubbers 2000-2001: Sara Morrison 2001- ... : Emeka Anyaoku Biogeografia tipologio de WWF Kunlabore kun diversaj Sciencaj Institutoj kaj sciencistoj, la WWF estas disvolvinta novan biogeografian sistemon. Tiu ĉi sintezas la antaŭajn sciojn kaj estas direktata al mondvaste naturprotekta agado. Ĝi ampleksas la tersupraĵajn, la marajn kaj la dolĉakvajn mediojn. La tersupraĵaj plej vastaj areoj estas nomataj ekozonoj. Tiuj ĉi estas partigitaj laŭ du reciproke sendependaj klasifikoj : ekoprovince kaj biome. Ambaŭ subdividiĝis en plej malgrandajn teritoriojn, kiuj estas la ekoregionoj, bazo de la tipologio de la WWF. La por la naturprotektado plej gravaj ekoregionoj estas kungrupigitaj en tiel nomatajn tutmondaj 200-regionojn. Ekzistas iom diferenca aliro por la akvaj medioj. Vidu ankaŭ Internacia organizaĵo Daŭripovo Ekologio Referencoj Eksteraj ligiloj Oficiala ttt-ejo WWF Internacia (angle) Oficiala ttt-ejo WWF-Kanado (angle) Oficiala ttt-ejo WWF-Francio (france) Oficiala ttt-ejo WWF-Belgio (france) Freŝdata ttt-ejo WWF angle Jarraporto 2010. angle